Maud av Huntingdon

Maud av Huntingdon (født omkring 1074, død 1130 eller 1131) var gjennom sitt ekteskap med David I dronning av Skottland fra 1124 til sin død.

Hun var datter til greve Waltheof av Huntingdon og Northumbria og Judith av Lens. Hun var barnebarn av Sigurd Danske. Hennes far var fetter til David Is far Malcolm III av Skottland og en av få angelsaksiske stormenn som klarte å bli integrert i Englands nye adel etter den normanniske erobring i 1066; han ble henrettet for forræderi i 1076. Hennes mor var brordatter til Vilhelm Erobreren.

Maud giftet seg i 1090 eller 1091 med Simon I av Senlis (død 1111 eller 1113), greve av Northampton, og fikk tre barn med haom. 

Som enke giftet hun seg omkring 1113 med Skottlands tronfølger David, som ble formynder for hennes sønn Simon II av Senlis og dermed fikk kontroll over store landområder i sørlige Yorkshire, Bedfordshire, Cambridgeshire, Huntingdonshire og Northamptonshire. David overlot ikke kontrollen til Simon før i  1141. Maud fikk fire barn med David.

Hun skal blitt begravet i Scone Abbey i Scone i Perthshire.

Litteratur 
 Frank Barlow: William Rufus. University of California Press, 2000, ISBN 978-0-300-08291-3.
 G. W. S. Barrow: David I (c.1085–1153). I: Oxford Dictionary of National Biography. Oxford University Press, 2004.
 Keith Stringer: Senlis, Simon (II) de, earl of Northampton and earl of Huntingdon (d. 1153). I: Oxford Dictionary of National Biography. Oxford University Press, 2004.

Referanser

Skotske dronninger